Lliurament del Premi Protecció de Dades en el Disseny 2016
Premi Protecció de Dades en el Disseny 2016: UNIVERSITAT ROVIRA I VIRGILI i l'INSTITUT DE RECERCA INRIA per l'aplicació MyTrackingChoices.
Accèssit: VALIDSOFT UK Limited, pel sistema d'autenticació User Authentication.
Accèssit: UNIVERSITAT DE VIC, pel projecte Preservació del secret estadístic en la difusió de dades geocodificades.
M. Àngels Barbarà, directora de l'APDCAT, M.H. Sra.
Els premiats, amb la presidenta del Parlament, M. H. Sra.
M. Àngels Barbarà i el vicepresident de l'Autoritat Holandesa de Protecció de Dades, Wilbert Tomesen.
Wilbert Tomesen, vicepresident de l'Autoritat Holandesa de Protecció de Dades, Vicepresident de l'organ de control d'Europol i membre permanent de l'ògan de control d'Eurojust.
Sessió: Com poden afrontar les empreses Tic l'aplicació del nou Reglament general de protecció de dades: Rodolfo Tesone, president d'ENATIC Advocacia Digital i Ricard Martínez, Expresident de l'Associació Espanyola de Privacitat (APEP) i cap del Servei de Transparència de la Diputació de València.
L'Autoritat Catalana de Protecció de Dades ha celebrat el lliurament de la quarta edició del Premi de Protecció de Dades en el Disseny.
Aquest premi té l'objectiu de donar visibilitat a les millors iniciatives de Catalunya que fan un ús responsable de les noves tecnologies en l'àmbit de les dades personals.
Els guardons s'han lliurat en un acte celebrat al Parlament de Catalunya i presidit per la Molt Hble.
Carme Forcadell, en el marc de la jornada: El nou Reglament, un repte per a les empreses.
El jurat del Premi Protecció de Dades en el Disseny 2016 ha decidit atorgar el guardó d'enguany a la UNIVERSITAT ROVIRA I VIRGILI i a l'institut de recerca francés INRIA per l'aplicació MyTrackingChoices.
És una solució perquè els usuaris controlin el seguiment que es pot fer de la seva navegació per Internet.
En concret l'aplicació, ja disponible al navegador Chrome, permet seleccionar les categories de continguts (salut, religió, esports, etc.) que l'usuari considera sensibles.
Un cop fet, l'aplicació permet visualitzar el nombre de distribuïdors d'anuncis i rastrejadors de les pàgines web.
En cas que l'usuari visiti una pàgina amb contingut seleccionat com a sensible, l'eina ho indica assenyalant els llocs web que han rastrejat la visita de l'usuari al web.
VALIDSOFT UK i la UNIVERSITAT DE VIC obtenen dos accèssits
El jurat ha atorgat dos accèssits a les entitats següents:
El primer, a l'empresa del Regne Unit dedicada a les tecnologies de la informació Validsoft UK Limited, pel projecte User Authentication, un sistema d'autenticació que combina quatre factors d'identificació per accedir a serveis des de dispositius mòbils.
El segon accèssit ha estat per al projecte Preservació del secret estadístic en la difusió de dades geocodificades, presentat pel grup d'investigació Data Analysis and Modeling, de la Universitat de Vic, i que ha comptat amb la col·laboració de l'Institut d'Estadística de Catalunya (IDESCAT).
Es tracta d'una eina per protegir la publicació d'informació estadística geocodificada.
M. Àngels Barbarà, ha pronunciat la conferència inaugural de la Jornada.
La directora de l'APDCAT afirma que: " el nou reglament europeu és una oportunitat per a les empreses, que tindran més flexibilitat en els tractaments de les dades però que també hauran de tenir més responsabilitat en els processos ".
Per a M. Àngels Barbarà, " el Reglament europeu de protecció de dades dóna els elements per fer una avaluació prèvia dels tractaments de dades, que permetrà millorar la gestió interna de la informació i, per tant, ajudarà no només a millorar la garantia de la privacitat i a augmentar la confiança dels usuaris, sinó també a millorar la gestió i la competitivitat de les entitats ".
Wilbert Tomesen, vicepresident de l'Autoritat de Protecció de Dades Holandesa, vicepresident de l'òrgan de control d'Europol i membre permanent de l'òrgan de control d'Eurojust, ha presentat la conferència central de la Jornada.
L'expert ha assenyalat que " En el nostre món, la privacitat s'ha de considerar com a part de la posició socioeconòmica de les organitzacions.
Les persones tenen dret a una gestió acurada i segura de les seves dades personals.
Acceptant aquest repte de la privacitat, adoptant mesures de manera proactiva, les organitzacions podran millorar la confiança dels consumidors i dels ciutadans.
I la confiança és la base de la nostra societat ".
També han intervingut a la jornada el president d'ENATIC Advocacia Digital, Rodolfo Tesone, i l'expresident de l'Associació Espanyola de Privacitat (APEP), Ricard Martínez, que han exposat com les empreses TIC poden afrontar l'aplicació de la nova normativa comunitària.
Rodolfo Tesone s'ha referit a la necessitat de complir amb les obligacions del Reglament per a la continuïtat de les empreses, i ha apuntat, també, les oportunitats de creixement de negoci que poden sorgir aplicant polítiques i processos de compliment normatiu digital i de privacitat 360°.
També ha tractat de les prescripcions i solucions per adaptar-se de la millor manera a aquest nou marc legislatiu.
Per la seva banda, Ricard Martínez ha posat de manifest que " aquest reglament ens proporciona una guia, un camí que pot convertir les nostres empreses en productores de tecnologia confiable i segura.
Que pot fer de la nostra una economia digital competitiva, des de l'ètica dels drets humans ".
Des de l'APDCAT, felicitem els premiats en l'edició de 2016 i agraïm totes les candidatures presentades.